302 



Heste, og ogsaa i Drikkelagets Gammen overgaar hans vennehulde 

 Sind i Sødme Biernes kunstfulde Værk. 



Syvende Pythiske Ode. 



Str. Den skjønneste Indledning er Athens mægtige Stad til at 

 lægge en Sangens Grundvold i Anledning af Seier med Heste 

 for Alkmæonidernes mægtige Æt. Thi hvor i Verden skal jeg 

 nævne en Slægt, hvor et Hus navnkundigere at spørge for Hellas. 



Ant. Thi i alle Byer er Rygtet tilhuse om de Landsmænd af Erech- 

 theus, som opbyggede dit Hus, o Apollon, i det hellige Pytho, 

 beundringsværdigt at skue. Mig begeistre fem Seire paalsthmen 



Ep. °g én herlig i Olympia i Zeus' Fest og to i Kirrha, o Megacles, 

 som I og Eders Forfædre vandt. Jeg glæder mig over den Lykke, 

 som nys er bleven Eder tildél. Hvi skal jeg bedrøves over det, 

 at Misundelse følger som Løn med gode Gjerninger. Man siger 

 jo, at den blomstrende Lykke kun da bliver varig, naar den snart 

 bringer dette, snart hint. 



Ottende Pythiske Ode. 



Str. i. Hulde Ro, Du Retfærds Datter, som mést bringer Staterne 

 Trivsel, Du, som til Raadslagninger og Kampe har de øverste 

 Nøgler, modtag af Aristomenes hans Hyldest for Seier i Pytho. 



Ant.i.Thi Du forstaar baade at give og ligesaa at modtage milde Ga- 

 ver til rette Tid, men Du vil ogsaa, naar Nogen fæster i sit Hjerte 

 det grumme Nag, med Haardhed møde de ildesindedes Vold og 

 lægge deres Hovmod i Støvet. Dig æggede paa uretfærdig Vis 

 ogsaa Porphyrion uden selv at forståa det. Men den kjæreste 

 Vinding er den, som man med det Gode henter fra en andens 



Ep. i. Hus. Thi Vold bringer selv den hovmodige til Fald i Tidens Løb. 

 Typhos i Kilikien, med de hundrede Hoveder, undgik det ikke, 

 og heller ej Giganternes Konge, men de bleve betvungne, hin af 

 Lynet, denne ved Skud af Apollon, som med venlig Hu modtog 

 Xenarkes' Søn krandset i Kirrha med Parnassisk grønt og Dorisk 



Str. 2. Sang. Ej langt fra Chariterne faldt den med Retfærds herlige 

 Dyder smykkede 0, der staar under Æacidernes Beskyttelse. 



